Miguel Ángel Revilla

Miguel Ángel Revilla Roiz, nado en Salceda (Polaciones) o 23 de xaneiro de 1943, é un economista e político rexionalista cántabro, considerado centrista."Revilla mostró en Madrid su perfil más centrista", en El Diario Montañés Consultado o 2 de agosto de 2013. 

 Traxectoria 
Licenciado en Ciencias Económicas e Empresariais e diplomado en Banca e Bolsa pola Universidade do País Vasco, é empregado de banca en excedencia. 

Foi delegado comarcal do Sindicato Vertical franquista durante a ditadura. Entre 1974 e 1982 dirixiu a sucursal do Banco Atlántico en Torrelavega. Así mesmo, de 1979 a 1982 foi profesor de Estrutura Económica na Escola Superior de Dirección de Empresas de Santander, antes de acceder á Universidade de Cantabria, onde exerceu como profesor asociado de Política Económica e Facenda Pública até 1995. 

Revilla foi presidente do Goberno de Cantabria entre 2003 e 2011, e posteriormente, entre 2015 e 2023, e foi o secretario xeral do Partido Regionalista de Cantabria dende 1988 até 2025.

 Obras publicadas 
La economía de Cantabria (1978)
Nadie es más que nadie (2012, Espasa-Calpe)
 La jungla de los listos (2014, Espasa-Calpe).
 Este país merece la pena (2014, Espasa-Calpe).
 Ser feliz no es caro (2016).
 Sin censura (2018, Espasa-Calpe).
 ¿Por qué no nos queremos? (2020).

 Notas 

 Véxase tamén 

 Ligazóns externas 
 Videoblog de Miguel Ángel Revilla 

Categoría:Políticos de Cantabria
Categoría:Presidentes de Cantabria
Categoría:Nados en Polaciones
Categoría:Nados en 1943
Categoría:Alumnos da Universidade do País Vasco
Categoría:Profesores da Universidade de Cantabria